এমন এক জটিল পরিস্থিতির মধ্যেই তিন নোবেল বিজয়ী নারী বাংলাদেশে আশ্রয় নেয়া রোহিঙ্গা মুসলিমদের নিঃশর্তভাবে দেশে ফিরিয়ে নেয়ার জন্য মিয়ানমারের প্রতি আহ্বান জানিয়েছেন। তারা সেই সাথে আরেক নোবেল বিজয়ী অং সান সু চির প্রতি এমন ভাষায় অনুরোধ করেছেন যা যে কোনো বিবেক-বুদ্ধিসম্পন্ন মানুষকে আন্দোলিত করবে। আমরা তিন নোবেল বিজয়ী নারীর আহ্বানের সঙ্গে সর্বান্তকরণে একাত্মতা প্রকাশ করি এবং সমস্যার সমাধানে দ্রুত এগিয়ে আসার জন্য মিয়ানমার সরকারের প্রতি আহ্বান জানাই। আমাদের বিশ্বাস, মিয়ানমারের নেত্রী অং সান সু চি নিজেও এ ব্যাপারে উদ্যোগী হয়ে উঠবেন এবং নির্যাতিত রোহিঙ্গারা স্বল্প সময়ের মধ্যে নিজেদের দেশে ফিরে যেতে সক্ষম হবে।